Na temelju članaka 31. stavka 2. i članka 31.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13. – pročišćeni tekst, 137/15, 123/17, 98/19. i 144/20) i članka 29. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21), Općinsko vijeće Općine Vladislavci na svojoj 12. sjednici održanoj dana 28. veljače 2022. godine, donijelo je

# ODLUKU

# o visini naknade članovima Općinskog vijeća Općine Vladislavci

**Članak 1.**

Odlukom o visini naknade članovima Općinskog vijeća Općine Vladislavci (u daljnjem tekstu: Odluka) utvrđuje se visina i način ostvarivanja naknade troškova za rad članovima Općinskog vijeća Općine Vladislavci (u daljnjem tekstu: Općinsko vijeće) u radu Općinskog vijeća.

**Članak 2.**

Naknada troškova za rad iz članka 1. ove Odluke pripada:

- predsjedniku i potpredsjednicima Općinskog vijeća,

- članovima Općinskog vijeća.

**Članak 3.**

Naknada predsjedniku Općinskog vijeća utvrđuje se u iznosu od 750,00 kuna neto mjesečno, i isplaćuje se mjesečno.

Naknada za rad potpredsjednicima Općinskog vijeća utvrđuje se u iznosu od 500,00 kuna neto mjesečno, i isplaćuje se mjesečno.

Članovima Općinskog vijeća koji sudjeluju u radu sjednice utvrđuje se naknada troškova u neto iznosu od 200,00 kuna po sjednici Općinskog vijeća.

Ukupna godišnja naknada koja pripada članovima Općinskog vijeća za rad u Općinskom vijeću, ne smije iznositi više od 6.000,00 kuna neto godišnje.

**Članak 4.**

Predsjednik Općinskog vijeća i njegovi potpredsjednici nemaju pravo na naknadu za sudjelovanje na sjednicama Općinskog vijeća jer naknada iz članka 3. stavak 1. i 2. ove Odluke obuhvaća i sudjelovanje na sjednicama Općinskog vijeća.

Za sudjelovanje na svečanoj sjednici Općinskog vijeća, članovi Općinskog vijeća, nemaju pravo na naknadu troškova.

**Članak 5.**

Novčana sredstva za naknade iz članka 3. ove Odluke osiguravaju se u proračunu Općine.

Porezi i doprinosi na naknade iz članka 3. ove Odluke isplaćuju se na teret proračuna Općine.

**Članak 6.**

Evidenciju o nazočnosti osoba iz članka 2. ove Odluke, vodi Jedinstveni upravni odjel.

Jedinstveni upravni odjel iz stavka 1. ovog članka dužan je po završetku svake sjednice Općinskog vijeća dostaviti evidenciju o nazočnosti nadležnom službeniku zaduženom za obračun i isplatu naknada iz ove Odluke.

**Članak 7.**

Isplata naknada iz ove Odluke vrši se tromjesečno, osim naknada predsjedniku i njegovim zamjenicima koja se isplaćuje mjesečno.

**Članak 10.**

Danom stupanja na snagu ove Odluke, prestaje važiti Odluka o visini naknade članovima Općinskog vijeća i drugim osobama koje sudjeluju u radu Općinskog vijeća Općine Vladislavci („Službeni glasnik“ Općine Vladislavci broj 13/21).

**Članak 11.**

Ova Odluka stupa na snagu osmog dana od objave u " Službenom glasniku“ Općine Vladislavci.

KLASA: 024-01/22-01/03

URBROJ: 2158-41-01-22-2

Vladislavci, 28. veljače 2022.

PREDSJEDNIK

OPĆINSKOG VIJEĆA

Krunoslav Morović, v.r.